Solo (brus)

Solo er i sin opprinnelige utgave en norsk appelsinbrus, et produkt som også kalles kullsyreholdig leskedrikk. Appelsinbrusen ble lansert i 1934 etter at Torleif Gulliksrud tok med seg oppskriften på drikken Naranjina SoloPetter Nome: Fun facts om brus og vann , drikkeglede.no 27. mai 2010 («appelsin alene») fra Spania til direktøren for Tønsberg Bryggeri, Theodor W. Holmsen. Solo hadde en markedsandel på 7 % i Norge i 2005, men drikken var frem til 1960-tallet landets mest solgte brus, inntil Coca-Cola og senere Pepsi passerte den på salgsstatistikken. På det meste hadde Solo en markedsandel på 25 % i Norge.

 Tapperier 
Markedsføringsselskapet A/S Solo er et fellesforetak mellom de tre drikkeprodusentene  Ringnes, Oskar Sylte og Mack, som er de som tapper brusen. Fram til 2014 var også Aass en av dem. 

Varemerket Solo eies av markedsføringsselskapet. Varemerket brukes i dag på flere produkter i tillegg til det opprinnelige: Solo Super, Solo Super Tropisk, Solo Super Pasjonsfrukt og Solo Super Julebrus. Navnet brukes også på en fruktis som produseres av Hennig-Olsen.

 Referanser 

 Eksterne lenker 



Kategori:Norsk drikke
Kategori:Brus
Kategori:Oskar Sylte